R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA           
H O T Ă R Â R E A
privind împuternicirea Primarului orașului Deta pentru realizarea demersurilor necesare obținerii licenței de explorare, negocierea, semnarea și ridicarea acesteia.
Analizând temeiurile juridice, respectiv:

a) Legea minelor nr. 85/2003, cu modificările și completările ulterioare;

b) cap. V din Norma pentru aplicarea Legii minelor, anexă la H.G. nr.1208/2003 privind aprobarea Normelor pentru aplicarea Legii minelor nr. 85/2003;
c) art. 129 alin. (2) litera d) și alin. (7), lit. r) din O.U.G. nr. 57/2019 privind Codul Administrativ, cu modificările și completările ulterioare.

Ținând cont de:
a) referatul de aprobare al Primarului orașului Deta nr. 9.990/18.10.2022, în calitatea sa de iniţiator;
b) raportul compartimentului Dezvoltare economico-socială, prognoze și analize din cadrul Aparatului de specialitate al Primarului orașului Deta, înregistrat sub nr. 9.991/18.10.2022 prin care se propune adoptarea unei hotărâri  privind împuternicirea primarului pentru realizarea demersurilor pentru obținerea licenței de explorare pentru Perimetrul Geotermal Deta 2, negocierea, semnarea și ridicarea acesteia;

c) avizul consultativ al Comisiei Juridice al Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:
Art. 1 - Se împuternicește Primarul orașului Deta, dl Roman Petru, să realizeze demersurile pentru obținerea licenței de explorare, negociere, semnarea și ridicarea acesteia la Agenția Națională pentru Resurse Minerale București.

Art. 2 - Prezenta hotărâre se comunică, prin interemdiul secretarului general al orașului, în termenul prevăzut de lege:

- Instituției Prefectului-Județul Timiș;

- Primarului Orașului Deta;

- Compartimentului Administrație publică, protocol;

- Compartimentului Dezvoltare economico-socială, prognoze și analize;

- A.N.R.M. București;

- prin afișare și publicare pe site-ul www.detatm.ro – Monitorul oficial local.

